**ELŐTERJESZTÉS**

**Körmend Város Önkormányzata Képviselő-testülete 2018. október 25-i ülésére**

**Tárgy:** Nyugat-Dunántúli Regionális Hulladékgazdálkodási Önkormányzati Társulás kérelme

Tisztelt Képviselő-testület!

2017. decemberében már tárgyalt a Testület egy, a Nyugat-Dunántúli Regionális Hulladékgazdálkodási Önkormányzati Társulást érintő, több pontos határozati javaslattal előterjesztett előterjesztést. Ennek során a Testület egyik döntése az volt, hogy nem támogatja azt, hogy a Nyugat-dunántúli Regionális Önkormányzati Hulladékgazdálkodási Társulás Társulási Tanácsa az Önkormányzatok által fizetendő működési hozzájárulás összegét 100 Ft/lakos/Önkormányzat/év összegről 200,- Ft/lakos/Önkormányzat/év összegre módosítsa 2018. január 1-től kezdődően.

A Képviselő-testület felkérte a Társulást, hogy a jelentős összegű lekötött tartalék mellett tárja az Önkormányzatok elé a működési hozzájárulás megduplázásának szándéka mögött álló indokokat és azok alátámasztásait, hogy a Képviselő-testület dönteni tudjon a kérdésben.

A Képviselő-testület jóváhagyta azt, hogy a Társulási Tanács tekintsen el a 2017-es beruházási hozzájárulás kivetésétől, mivel azon projektcél, amire a beruházási hozzájárulást az Önkormányzatok sok év alatt befizették, már megvalósult, amire tekintettel képződött a jelentős, több mint 500 m Ft-ot kitevő lekötött tartalék.

Sajnos a beruházási hozzájárulást jelenleg is aktív követelésként tartja nyilván a Társulás, arra hivatkozva, hogy nem érkezett be valamennyi Önkormányzattól azon határozat, amelyben kérik ennek a megszüntetését az Önkormányzatok.

Noha Körmend már megtárgyalta ezt a kérdést, és nemcsak 2018. évet, hanem a 2017-es évet is érintően, ismételten a Testület elé tárjuk a kérdést. Álláspontunk ugyanaz: mivel hatalmas összegű lekötött tartaléka van a Társulásnak, így az Önkormányzatoktól nem várható el az, hogy beruházási hozzájárulást fizessenek a továbbiakban is.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy elfogadja aNyugat-Dunántúli Regionális Hulladékgazdálkodási Önkormányzati Társulás Társulási Megállapodás V/1. pontjában részletezett társulási bevételek módosítását oly módon, hogy 2018. január 1. napjától az 500 Ft/fő/év beruházási önrész fizetési kötelezettsége a tagönkormányzatoknak megszűnjön.

Körmend, 2018. 10. 18.

**Bebes István**

**polgármester**